Bandera kan Filipinas

An **wayaway** o **bandera kan [[Filipinas]]** igwa nin desenyong pantay na sukol nin pabalagbag na kolor asul sagkod pula, asin igwang sarong puting ekwilaterong triyangulo na nakahandig sa gilid na takodan; sa tahaw kan triyangulo iyo an bulawan na saldang na igwang walong panginot na sirang, lambang saro kaini natatahawan nin saradit pang sirang; asin sa lambang rokrok kan triyangulo iyo an sarong bulawan na bitoon na lima an panas. Pigpapahiling an bandera na yaon an asul sa itaas sa mga oras nin katuninongan, asin an pula itaas sa mga oras nin guerra.

Inot na pig-isip an bandera kan heneral kan Rebolusyong Filipinong si Emilio Aguinaldo kan 1897 durante kan saiyang exile sa Hong Kong. Ipigbali sa desenyo an ibang mga simbolo komon sa mga banderang piggamit kan Katipunan. An inot na bandera pigtahì ni Marcela Agoncillo, kan saiyang daragang si Lorenza, asin si Doña Delfina Herbosa de Natividad na sobrena ni Jose Rizal na nasyonal na heroe kan Filipinas. Sarong lehislasyon an pigpasar kan 1920 na piggamit an desenyo bilang opisyal na bandera kan Filipinas.

## Simbolismo

Sosog sa opisyal na interpretasyon, an triyangulong puti sa bandera an pakahulogan Kapantayan asin Pagkamagturugang; an asul na parte Katuninongan, Katotoohan, asin Hustisya; an pulang kabtang natindog para sa Patriotismo asin Kaisogan. An walong panginot na sirang kan saldang natindog para sa walong probinsya kan (Batangas, Bulacan, Cavite, Laguna, Manila, Nueva Ecija, Pampanga, asin Tarlac) na inot na nag-alsa laban sa Espanya asin ipinairarom  kan mga Espanyol sa ley militar kan magbungkaras an Rebolusyon Pilipino kan 1896. An tulong bituon an natindog para sa tulong mayor na isla kan nasyon: an Luzon, Visayas asin Mindanao.

## Uusipon
### Mga piggamit na bandera

File:Flag of Cross of Burgundy.svg|Banderang piggamit kan an Filipinas parte kan Nueva Espanya poon 1535 hanggan 1821.
File:Union flag 1606 (Kings Colors).svg|Banderang piggamit durante kan okupasyon kan Britanya sa Filipinas poon 1762 hanggan 1764.
File:Flag of Spain (1785-1873 and 1875-1931).svg|Banderang piggamit durante kan periodong Spanish East Indies (1821-1898).
File:Philippines_flag_original.png|Ang bandera kan Filipinas pig-isip ni Emilio Aguinaldo. Piggamit ini poon 1898 hanggan 1901
File:US flag 45 stars.svg|Banderang piggamit poon 1901 hanggan 1908 kan nyaon sa irarom kan Estados Unidos an Filipinas.
File:US flag 46 stars.svg|Banderang piggamit poon 1908, kan nagin estado kan E.U. an Oklahoma, hanggan 1912.
File:US flag 48 stars.svg|Banderang piggamit poon 1912, kan nagin estados kan E.U. an Arizona asin New Mexico, hanggan 1919.
File:Flag of the Philippines (navy blue).svg|Banderang piggamit poon 1919 hanggan 1985. An kolor kan asul kaini Asul Naval, siring kan sa Banderang Amerikano.
File:Merchant flag of Japan (1870).svg|Banderang piggamit durante kan okupasyon kan Hapon sa Filipinas poon 1942 hanggan 1945.
File:Philippines_flag_original.png|An bandera kan Filipinas poon 1943 hanggan 1944 kan Ikaduwang Reublika kan Filipinas.
File:Flag of the Philippines (light blue).svg|Banderang piggamit poon 1985 hanggan 1986. An kolor asul kaini Mapusyaw na Asul, siring kan sa Bandera kan Cuba na nag-alsa kontra sa Espanya kan panahon kan Katalingkasan.
File:Flag of the Philippines (navy blue).svg|Banderang piggamit poon 1986 hanggan 1998.
File:Flag of the Philippines.svg|Banderang piggamit poon 1998 hanggan ngunyan. An kolor asul kaini Royal.


## Toltolan

## Mga panluwas na takod
*The Official Website of the Republic of the Philippines